פרס האקדמיה האירופית לקולנוע

פרס האקדמיה האירופית לקולנוע (באנגלית: European Film Awards) הוא פרס המוענק מדי שנה מאז 1988 על ידי האקדמיה האירופית לקולנוע כדי להכיר במצוינות בהישגים קולנועיים אירופיים. הפרסים ניתנים במעל לעשר קטגוריות אשר העיקרי מביניהם הוא פרס לסרט השנה. הפרסים ניתנים לקולנוע אירופי, מפיקי קולנוע, במאים ושחקנים אירופיים. הסרטים המועמדים מוכרזים בתחילת נובמבר, כאשר הזוכים מוכרזים בטקס עצמו, אשר מתקיים בתחילת דצמבר.

האירוע נקרא במקור פרסי פליקס (Felix Awards) עד שנת 1997, אבל שונה לאחר מכן לפרס האקדמיה האירופית לקולנוע.

הערים המארחות מתחלפות, כאשר המארחת הקבועה מביניהם היא ברלין אשר מארחת כמעט כל שנה וערים אירופאיות אחרות מקבלות הזדמנות לארח כל כמה שנים. כיום, חוץ מברלין, רק שתי ערים אירחו את הטקס יותר מפעם אחת: פוטסדאם, אשר אירחה את הטקס שלוש פעמים ופריז, אשר אירחה את הטקס פעמיים.

סרטים ישראליים בטקס
למרות שסרטים ישראליים הוזמנו להשתתף בתחרות רק החל משנת 2004, סרטו של אליה סולימאן, התערבות אלוהית, זכה כבר ב-2002 בפרס לסרט לא-אירופי. 

ב-2007 מדינת ישראל התקבלה כחברה מן המניין באקדמיה האירופית לקולנוע, והוזמנה להשתתף גם בפעילויות נלוות של הארגון. הסרט "אבנים" בבימוי רפאל נג'ארי היה הסרט הישראלי הראשון שהיה מועמד לפרס, אך לא זכה.

בדצמבר 2005, זכה הבמאי האני אבו אסעד ב"פרס האקדמיה האירופית לקולנוע לתסריטאי הטוב ביותר" על סרטו גן עדן עכשיו.

בדצמבר 2007, זכה השחקן הישראלי ששון גבאי ב"פרס האקדמיה האירופית לקולנוע לשחקן הטוב ביותר" עבור משחקו בסרט ביקור התזמורת. במאי הסרט, ערן קולירין, זכה בתחרות בקטגוריית ה"תגלית האירופית" של השנה. קולירין היה גם מעומד לפרס הבמאי הטוב ביותר והתסריטאי הטוב ביותר. שני סרטים נוספים, "מלון 9 כוכבים" בבימוי עידו הר ו"מרגל השמפניה" בבימוי נדב שרמן היו מועמדים לפרס בקטגוריית הסרט התיעודי הטוב ביותר.

בדצמבר 2008, זכה מקס ריכטר בפרס המלחין הטוב ביותר, על הפסקול לסרט הישראלי ואלס עם באשיר של הבמאי ארי פולמן.

בדצמבר 2010, הסרט לבנון של הבמאי הישראלי שמואל מעוז היה מועמד ל-6 פרסים: פרס הסרט הטוב, פרסי הבימוי, התסריט, העריכה והצילום, וכן על פרס תגלית השנה. זו הפעם הראשונה שסרט ישראלי היה מועמד למספר כה גדול של פרסים בתחרות. הסרט זכה בשניים מהם, פרס תגלית השנה ובפרס הצילום.

בשנת 2012, הסרטים "השוטר" של נדב לפיד ו"ההתחלפות" של ערן קולירין, נכללו ברשימת 50 הסרטים המועמדים לפרס.

בדצמבר 2013 זכה סרטו של ארי פולמן, כנס העתידנים ב"פרס האקדמיה האירופית לקולנוע לסרט המונפש הטוב ביותר", באותו ערב זכה הצלם הישראלי אסף סודרי ב"פרס האקדמיה האירופית לקולנוע לצלם הטוב ביותר" עבור עבודתו בסרט למלא את החלל.

בשנת 2016, הסרטים "מעבר להרים ולגבעות", שכתב וביים ערן קולירין, ו"תיקון", שכתב וביים אבישי סיון, נכללו ברשימת 50 הסרטים המועמדים לפרס.

ערים מארחות
 שנה  מקום  עיר  מנחה  תאריך 1988  תיאטרון המערב    יאן ניקלאס, דזירה נוסבוש  26 נוב. 1988 1989  תיאטרון שאנז אליזה   פריז  פרננדו ריי, אניה סוראל  25 נוב. 1989 1990  אולם הקונצרטים המלכותי   גלאזגו  מלבין בראג  2 דצמ. 1990 1991  אולפני באבלסברג   פוטסדאם  דזירה נוסבוש  1 דצמ. 1991 1992  אולפני באבלסברג   פוטסדאם  בן קינגסלי, סנטה ברגר  25 נוב. 1992 1993  אולפני באבלסברג   פוטסדאם  פאני ארדן  4 דצמ. 1993 1994  שפיגלטנט   ברלין  -  27 נוב. 1994 1995  Bar jeder Vernunft   ברלין  -  12 נוב. 1995 1996  Blaues Zelt am Lützowplatz   ברלין  -  8 נוב. 1996 1997  נמל התעופה ברלין טמפלהוף   ברלין  טניה ברייר  7 דצמ. 1997 1998  אולד ויק   לונדון  מל סמית', קרול בוקה  4 דצמ. 1998 1999  תיאטרון שילר   ברלין  מל סמית', קרול בוקה  4 דצמ. 1999 2000  התיאטרון הלאומי שאיו   פריז  רופרט אוורט, אנטואן דה קון  2 דצמ. 2000 2001  טמפורדום   ברלין  מל סמית'  1 דצמ. 2001 2002  האופרה של רומא   רומא  אסיה ארגנטו, מל סמית'  7 דצמ. 2002 2003  טרפטו ארנה   ברלין  הינו פרץ'  6 דצמ. 2003 2004  פורום קונוונשן סנטר   ברצלונה  מריה דה מדיירוס, ג'ואנג'ו פואיגקורב  11 דצמ. 2004 2005  טרפטו ארנה   ברלין  הינו פרץ'  3 דצמ. 2005 2006  EXPO XXI Center   ורשה  מאצ'יי סטוחר, סופי מרסו  2 דצמ. 2006 2007  טרפטו ארנה   ברלין  יאן יוזף ליפרס, עמנואל ביאר  1 דצמ. 2007 2008  פורום קופנהגן   קופנהגן  מייקל ברטלסן  6 דצמ. 2008 2009  Jahrhunderthalle   בוכום  אנקה אנגלקה  12 דצמ. 2009 2010  אולם הקונצרטים נוקיה   טאלין  אנקה אנגלקה  4 דצמ. 2010 2011  טמפורדום   ברלין  אנקה אנגלקה  3 דצמ. 2011 2012  מרכז כנסים הים התיכון   ולטה  אנקה אנגלקה  1 דצמ. 2012 2013  האוס דר ברלינר פסטספיל   ברלין  אנקה אנגלקה  7 דצמ. 2013 2014  האופרה הלאומית של לטביה   ריגה  תומאס הרמנס  13 דצמ. 2014 2015 Haus der Berliner Festspiele   ברלין  תומאס הרמנס  12 דצמ. 20152016  National Forum of Music     מאצ'יי שטור   10 דצמ. 20162017  Haus der Berliner Festspiele   ברלין  תומאס הרמנס  9 דצמ. 20172018  תיאטרון מאסטראנצה     רוסי דה פלמה, אשרף ברהום, טום ולאשיהה, Amira Casar , Anamaria Marinca , Ivan Shvedoff  15 דצמ. 20182019  Haus der Berliner Festspiele   ברלין 7 דצמ. 20192020  בית האופרה הרפה    12 דצמ. 20202021  Haus der Berliner Festspiele   ברלין 11 דצמ. 2021

קטגוריות הפרס
קטגוריות עיקריות
 הסרט הטוב ביותר
 השחקן הטוב ביותר
 השחקנית הטובה ביותר
 התסריטאי הטוב ביותר
 הצלם הטוב ביותר
 העורך הטוב ביותר
 הישג בקולנוע העולמי סרט דוקומנטרי
 סרט קצר
 המלחין הטוב ביותר
 מעצב ההפקה הטוב ביותר
 סרט מונפש
 בחירת הקהל לסרט האירופי הטוב ביותר
 הסרט הלא אירופאי הטוב ביותר

ראו גם
 פרס אוסקר
 פרס גלובוס הזהב
 פרס אמי
 פרס באפט"א לקולנוע
 פסטיבל הקולנוע בקאן
 פרס סטלייט

קישורים חיצוניים



הערות שוליים

קטגוריה:פרסים קולנועיים
קטגוריה:פרסים אירופאיים